|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**M Ó D O S Í T Ó I N D Í T V Á N Y**

**a Képviselő-testület 2024. december 11-én tartandó rendes ülésének**

**19. napirendi pontjához**

**Tisztelt Képviselő-testület!**

A „*Javaslat a Bp. VII. Síp utca –Wesselényi utca - Dohány utca által határolt területre készült Telepítési tanulmánytervhez kapcsolódó főépítészi feljegyzés és partnerségi vélemények elfogadására*” címen, **19. napirendi pontként** **benyújtott előterjesztéshez** az alábbiakban részletezett 34508 helyrajzi számon nyilvántartott, természetben a Budapest VII. kerület, Dohány u. 10. (Síp u. 8-10.) szám alatt tervezett beruházáshoz kapcsolódó **Telepítési tanulmánytervvel kapcsolatos partnerségi véleményezési eljárás dokumentumainak elfogadására vonatkozó módosító indítványt teszem**:

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet(a továbbiakban: Korm.rendelet) 56/A § (3) alapján:

*„(3) A telepítési tanulmánytervet a (2) bekezdés szerinti véleményezést követően a település polgármestere véleményezteti a partnerekkel. A véleményezésre legalább 15 napos határidőt kell biztosítani.”*

A Korm. rendelet 56/A.§ (3) bekezdése alapján az alábbiak szerint folytattuk le a partnerségi véleményezést. **A partnerek tájékoztatása a Telepítési tanulmányterv véleményezése ügyében az Önkormányzat honlapján, és a Hivatal hirdetőtábláin 2024.11.22-én megtörtént. A véleményezési határidő 2024. 12. 07-én lejárt. A véleményezésre nyitva álló határidő alatt partnerségi észrevétel nem érkezett, a partnerségi véleményezési szakasz lezárható.**

Kérem a Tisztelt Képviselő-testületet, hogy a módosító indítványt megtárgyalni és a kiegészített határozati javaslatot elfogadni szíveskedjenek oly módon, hogy az eredeti határozati javaslat helyébe a lenti határozati javaslat kerül.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének ……/2024. (XII.11.) határozata a 34508 helyrajzi számon nyilvántartott, természetben a Budapest VII. kerület, Dohány u. 10. (Síp u. 8-10.) szám alatt tervezett beruházáshoz kapcsolódó Telepítési tanulmánytervvel kapcsolatos partnerségi véleményezési eljárás dokumentumainak elfogadásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a 34508 helyrajzi számon nyilvántartott, természetben a Bp. VII. kerület, Dohány u. 10. (Síp u. 8-10.) szám alatt tervezett beruházáshoz kapcsolódó Telepítési tanulmányterv véleményezéséről szóló főépítészi feljegyzést elfogadja a határozati javaslat szerinti tartalommal.
2. Telepítési tanulmánytervvel kapcsolatos partnerségi véleményezési eljárás lezárásáról készült főépítészi feljegyzést elfogadja a határozati javaslat szerinti tartalommal.
3. a Dohány u. 10. (Síp u. 8-10.) szám alatt tervezett beruházáshoz kapcsolódó 2024.11.11-én kelt Obeliszk Kft. által készített Telepítési tanulmánytervet elfogadja.

**Felelős:** Niedermüller Péter polgármester

**Határidő:** valamennyi pont tekintetében 2024. december 11.

Budapest, 2024. december 09.

Niedermüller Péter

polgármester

Módosító indítvány melléklete:

* Főépítészi feljegyzés a partnerség lezárásáról

Módosító indítvány határozati javaslat melléklet:

* Főépítészi feljegyzés - vélemény
* Telepítési tanulmányterv